section_heading: Život
paragraph_text: U ovoj školi narednih 15 godina predavala je filozofiju i srpsku književnost, sve do 1928. kada je postala direktorica Ženske gimnazije u Nišu, a 1932. premještena je u Kragujevac, također na direktorsko mjesto tamošnje gimnazije. Smatrala je da ju je premještaj u Niš presudno odvojio od književnih zbivanja i da se zbog toga prekinula suradnja s beogradskim književnim i drugim listovima. U svojim uspomenama piše o velikoj posvjećenosti direktorskom poslu, ali i o nedostacima srpskog obrazovnog sustava kojem su bile neophodne ozbiljne reforme, ali zbog nedostatka inicijative u Ministarstvu tijekom predratnog perioda, ovih promjena nije bilo. S mjesta direktorice kragujevačke gimnazije smjenjena je zbog političke nepodobnosti i privremeno umirovljena 1940. godine s obrazloženjem da je isuviše ljevičarski nastrojena i naklonjena komunistima, a time moralno-politički nepodobna za vaspitanje ženske omladine.